حوثی باغی بچوں کو بطور فوجی نہ رکھنے پر آمادہ، دستاویز پر دستخط 
حوثیوں کے ڈپٹی وزیر خارجہ حسین الایزی اور اقوام متحدہ کے بچوں کی ایجنسی کے نمائندہ فلیپ ڈوامیول نے یمن کے دارالحکومت صنعا میں میڈیا کے سامنے اس معاہدے پر دستخط کیے۔ حوثیوں نے اس معاہدے کو بچوں کی حفاظت کا منصوبہ قرار دیا۔
ویب ڈیسک — حوثیوں نے اقوام متحدہ کے ساتھ ایک ایکشن پلان پر دستخط کیے ہیں جس کے تحت بچوں کو پرتشدد تنازع میں ملوث کرنے، ان پر تشدد کرنے، معذور کرنے یا انہیں قتل کرنے کی ممانعت ہو گی۔ اس دستاویز کے تحت سکولوں اور ہسپتالوں پر حملے بھی بند کیے جائیں گے۔ اقوام متحدہ کی ترجمان سٹیفنی ڈوجارک نے کہا ہے کہ حوثیوں نے وعدہ کیا ہے کہ وہ اپنے جنگجوؤں میں بچوں کی نشاندہی کر کے چھ مہینے کے اندر خودسے علیحدہ کر دیں گے۔ حوثیوں کے ڈپٹی وزیر خارجہ حسین الایزی اور اقوام متحدہ کے بچوں کی ایجنسی کے نمائندے، فلیپ ڈوامیول نے یمن کے دارالحکومت صنعا میں میڈیا کے سامنے اس معاہدے پر دستخط کیے۔ حوثیوں نے اس معاہدے کو بچوں کی حفاظت کا منصوبہ قرار دیا۔ اقوام متحدہ کا کہنا ہے کہ یمن کی بین الاقوامی طور پر تسلیم شدہ حکومت، جو فی الوقت جلاوطنی میں کام کر رہی ہے، نے بھی  کے بعد سے ایسے کئی معاہدوں پر دستخط کیے ہیں۔ اقوام متحدہ کی اعلیٰ عہدے دار ورجینیا گامبا، جو جنگ زدہ علاقوں میں بچوں کی بہبود کا کام کرتی ہیں، نے حوثیوں کے اس اقدام کو ایک مثبت اور حوصلہ افزا کام قرار دیا ہے۔ ورجینیا گابا نے جنہوں نے نیویارک میں اس معاہدے پر بطور گواہ دستخط کیے ایک بیان میں کہا کہ ’’یمن میں بچوں کی بہبود اور حفاظت کے لیے حقیقت پسندانہ نتائج حاصل کر کے اقدامات کے لیے اس ایکشن پلان پر مکمل عمل درآمد بہت ضروری ہے۔ ‘‘ اقوام متحدہ کا کہنا ہے کہ اس بات کی تصدیق کی جا چکی ہے کہ  سو کے قریب بچے یمن میں جاری تنازعے میں بطور جنگجو شامل ہیں، جب کہ ایک حوثی عسکری اعلیٰ عہدے دار نے  میں ایسوسی ایٹڈ پریس کو بتایا تھا کہ ان کا گروہ تب تک  ہزار سے زائد بچوں کو بطور جنگجو استعمال کر چکا تھا۔ اس کے علاوہ ایسے افراد جو بطور بچہ سپاہی کام کر چکے تھے نے خبر رساں ادارے کو بتایا تھا کہ دس دس سال کے بچوں کو بھی بطور جنگجو رکھا گیا تھا۔ اس وقت حوثیوں کے عسکری ترجمان نے ان کی تنظیم کی جانب سے منظم طور پر بچوں کو بطور سپاہی رکھنے کی تردید کی تھی اور انہوں نے کہا تھا کہ اسی تنطیم کی جانب سے ایسے احکامات جاری کیے گئے تھے کہ اٹھارہ برس سے کم عمر بچوں کو بھرتی نہ کیا جائے۔ اقوام متحدہ کا کہنا ہے کہ اب تک اس تنازع میں  ہزار  سو سے زائد بچے ہلاک یا معذور ہوئے ہیں۔ یمن میں جاری شورش  میں اس وقت جاری ہوئی جب ایران کی پشت پناہی کے ساتھ حوثی باغیوں نے دارالحکومت صنعا پر قبضہ کر لیا اور ملک کی حکومت جلاوطنی پر مجبور ہو گئی۔ سعودی عرب کی قیادت میں ایک عسکری اتحاد، جس میں متحدہ عرب امارات بھی شامل ہے نے  میں یمن کی حکومت کا اقتدار بحال کرنے کے لیے حوثیوں کے خلاف جنگ جاری رکھی۔ جنگ پر نظر رکھے ہوئے مبصرین کے مطابق اب تک اس تنازع میں  ہزار  سو شہری اور ڈیڑھ لاکھ سے زیاد جنگجو ہلاک ہو چکے ہیں۔ اس جنگ کی وجہ سے دنیا کے بدترین انسانی المیوں میں سے ایک نے جنم لیا ہے۔ اس خبر کے لیے مواد ایسوسی ایٹڈ پریس سے لیا گی